
ประกาศ อำเภอหาดใหญ่
เรื่อง  สอบราคาจ้างเหมาก่อสร้างถนนคอนกรีตเสริมเหล็ก ถนนสายเกษตรพัฒนา – บ้านห้วยหาด  หมู่ที่ 1  ตำบลฉลุง  อำเภอหาดใหญ่  จังหวัดสงขลา
******************************


ด้วยอำเภอหาดใหญ่  จังหวัดสงขลา  มีความประสงค์จะสอบราคาจ้างเหมาก่อสร้างถนนคอนกรีตเหล็ก  ถนนสายเกษตรพัฒนาบ้านห้วยหาด  หมู่ที่  1  ตำบลฉลุง  อำเภอหาดใหญ่  จังหวัดสงขลา  จำนวน  1  โครงการ (ตามรายละเอียดและแบบแปลนที่อำเภอกำหนด)  ราคากลางของงานก่อสร้างถนนฯ  ครั้งนี้ เป็นเงิน  1,760,000.-บาท (หนึ่งล้านเจ็ดแสนหกหมื่นบาทถ้วน)


ผู้มีสิทธิเสนอราคา  จะต้องมีคุณสมบัติ  ดังต่อไปนี้
1. เป็นผู้มีอาชีพรับจ้างงานที่สอบราคาจ้างดังกล่าว  ซึ่งมีผลงานก่อสร้างประเภทเดียวกัน ในวงเงินไม่น้อยกว่า  1,000,000.00  บาท
2. ไม่เป็นผู้ที่ถูกเวียนชื่อว่าเป็นผู้ทิ้งงานของทางราชการ
3. ไม่เป็นผู้ได้รับเอกสิทธิหรือความคุ้มกัน  ซึ่งปฏิเสธไม่ยอมขึ้นศาลไทย  เว้นแต่รัฐบาลของผู้เสนอหาได้มีคำสั่งให้สละสิทธิความคุ้มกัน เช่นว่านั้น
4. ไม่เป็นผู้มีประโยชน์ร่วมกันกับผู้เสนอราคาอื่นที่เข้าเสนอราคาให้แก่ที่ทำการปกครองอำเภอหาดใหญ่  ณ. วันประกาศสอบราคา  หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
กำหนดดูสถานที่ ในวันที่  3  กุมภาพันธ์  2555  เวลา  10.30  น. โดยพร้อมกัน ณ. สถานที่ก่อสร้างฯ  หมู่ที่ 1  ตำบลฉลุง  อำเภอหาดใหญ่  จังหวัดสงขลา
กำหนดยื่นซองสอบราคาวันที่  6  กุมภาพันธ์  2555  เวลา  10.30 – 12.00 น. ณ.งานการเงินฯ  ที่ทำการปกครองอำเภอหาดใหญ่ และกำหนดเปิดซองสอบราคาวันที่  7  กุมภาพันธ์  2555  เวลา  11.00 น.เป็นต้นไป
ผู้สนใจขอซื้อเอกสารสอบราคาได้ในราคาชุดละ  2,000.-บาท  ณ.งานการเงินฯ  ที่ทำการปกครองอำเภอหาดใหญ่  ระหว่างวันที่ 31  มกราคม – 6 กุมภาพันธ์  2555   ตั้งแต่เวลา  10.30  น. ถึงเวลา  12.00 น. ในวันและเวลาราชการ  ดูรายละเอียดได้ที่แว็บไซต์ www.hatyai-sk.go.th  หรือสอบถามทางโทรศัพท์หมายเลข 074-259221
ประกาศ ณ.  วันที่  27  มกราคม  2555

